### 15.    Beslutning om driftsaftale vedrørende [adresse] toiletbygning

**Åbent**

Sagsnr.: 326-2016-29657       J.nr.: 82.00.00           Dokumentnr.:
326-2017-92764

**Sagstype**

Beslutning.

**Resume og sagens baggrund**

Ombygningen af [adresse] toiletbygning er nu afsluttet. Det
tekniske område har været i dialog med fonden [adresse] om en eventuel
brugsaftale for bygningen. Det har imidlertid vist sig, at der ikke er et behov
for dette.

Det tekniske område er i dialog med en ekstern leverandør om
en aftale om rengøring af og opsyn med toilet- og baderum. Principperne for
rengøring af toiletbygninger generelt har senest været drøftet på Teknik- og
Miljøudvalgets møde d. 2. februar 2017.

**Indstillinger**

Chefen for Vej, Ejendom og Affald indstiller, at der
arbejdes videre med en driftsaftale med den eksterne leverandør om rengøring af
toiletbygningens toiletter og badefaciliteter.

**Behandling**

Teknik- og Miljøudvalget.

**Sagsfremstilling**

På [adresse] er der etableret
en kommunalt ejet bygning med klublokale samt toilet- og badefaciliteter. Den
største del af bygningen er opført i 1987, og i 2016 er bygningen blevet
udvidet med en mindre tilbygning kun med toiletfaciliteter.

Klublokalet benyttes af [adresse]
Bådklub. Alle toilet- og badefaciliteter er på nuværende tidspunkt åbne for
offentligheden. Herudover benyttes toilet- og badefaciliteterne vederlagsfrit
af Fonden Reersø Havn i forbindelse med driften af lystbådehavnen og
servicering af gæstesejlere i havnen.

Fonden [adresse] er registreret
som erhvervsdrivende, fonden er momsregistreret og skattepligtig efter
fondsbeskatningsloven. Der er således ikke hjemmel til eksklusivt at stille lokalerne
helt eller delvist vederlagsfrit til rådighed for fonden. Hvis fonden ønsker,
at toilet- og badefaciliteterne kun skal kunne benyttes af gæstesejlerne, skal
fonden enten betale leje for de pågældende faciliteter eller eventuel købe
bygningen.

Det tekniske område har på den
baggrund været i dialog med Fonden [adresse] om bygningens fremtidige
anvendelse. Der har været drøftet tre forskellige løsningsmodeller.

*Løsningsmodel 1:*

Fonden [adresse] køber hele
bygningen. Kommunen betaler husleje for den nye tilbygning med
toiletfaciliteter med henblik på at bevare et antal offentlige toiletter på
[adresse]. Der skal herudover tages stilling til klublokalet.

*Løsningsmodel 2:*

Fonden [adresse] lejer det
areal, der svarer til de oprindelige toilet- og badefaciliteter.

Fonden har ytret ønsker om, at
der til toilet- og badefaciliteterne i den oprindelige del af bygningen kun kan
opnås adgang via en kodelås. På denne måde vil faciliteterne være forbeholdt
gæstesejlerne, og der vil kun være offentlig adgang til de nye
toiletfaciliteter i tilbygningen.

*Løsningsmodel 3:*

Fonden [adresse] benytter det
areal, der svarer til de oprindelige toilet- og badefaciliteter, og det sikres,
at der er offentlig adgang til faciliteterne i både den oprindelige og den nye
del.

I drøftelserne har Fonden Reersø
Havn tilkendegivet, at den ikke ønsker at købe eller leje bygningen.

*Driftsaftale for bygningen*

Det tekniske område er i dialog
med en ekstern leverandør om indgåelse af en rengørings- og opsynsaftale. Der
arbejdes på at udforme aftalen efter principperne i en funktionskontrakt. På
den måde sikres det nødvendige rengøringsniveau afhængig af sæson og
vejrforhold.

*Opsamling*

Bygningen forbliver offentligt
tilgængelig, og der vil være adgang for offentligheden til både toilet- og
baderum samt vaskefaciliteter i bygningen. Der etableres kodelås på rummet ind
til baderummene. Samtidig opsættes et skilt ind til rummet, der henviser til,
at koden kan fås i iskiosken på havnen.

Det tekniske område vurderer, at
bygningens faciliteter med denne konstellation fortsat vil kunne leve op til de
ønsker, sejlere måtte have til toilet- og badefaciliteter.

Hvis indstillingen godkendes, vil
det tekniske område gå videre med indgåelse af den endelige aftale om rengøring
af og opsyn med bygningens toilet- og badefaciliteter.

**Økonomiske konsekvenser**

Udgiften til indholdet i driftsaftalen foreslås finansieret
inden for ejendoms- samt vej- og parkområdets driftsbudgetter til servicering
af turistfaciliteter, jf. U13 i budgetaftalen 2017-2020.